“ตลท.” จัดบิ๊กคลีนนิ่งสกัดเชื้อ หลังตร.ติดตาม “อุตตม” ป่วยโควิดร่วมประชุมก่อนหน้า
“ตลท.” จัดบิ๊กคลีนนิ่งสกัดเชื้อ หลังตร.ติดตาม "อุตตม" ป่วยโควิดร่วมประชุมก่อนหน้า
19 มี.ค. 2563

แหล่งข่าวจากตลาดหลักทรัพย์แห่งประเทศไทย (ตลท.) เปิดเผยว่า ตลท.ตัดสินใจปิดอาคารที่ทำการห้ามบุคคลภายนอกผ่านเข้า-ออกเพื่อทำความสะอาดครั้งใหญ่ และให้พนักงานส่วนใหญ่ทำงานที่บ้าน ตามมาตรการป้องกันการแพร่ระบาดของเชื้อไวรัสโควิด-19
ทั้งนี้ สืบเนื่องจากมีรายงานข่าวว่านายตำรวจติดตามนายอุตตม เสาวนายน รมว.คลัง ป่วยจากการติดเชื้อไวรัสโควิด-19 และนายอุตตมเองก็เข้ารับการตรวจหาเชื้อและปฏิบัติตามมาตรการเฝ้าระวังด้วย โดย นายอุตตม พร้อมด้วยคณะผู้ติดตามได้เดินทางมายังที่ทำการ ตลท.เพื่อประชุมคณะกรรมการพัฒนาตลาดทุน เมื่อวันที่ 11 มี.ค.ที่ผ่านมา และมีการแถลงข่าวผลการประชุมร่วมกับ นายภากร ปีตธวัชชัย กรรมการและผู้จัดการ ตลท.
อย่างไรก็ตาม กรรมการและผู้จัดการ ตลท. ยังคงปฏิบัติตามปกติ
 